Najveći komercijalni zrakoplov na svijetu...
Raspada se u zraku. -Gubimo motor.
Gorivo je curilo. Komande leta bile su oštećene.
Piloti dobivaju lavinu upozorenja. -Što sad imaš za mene?
Zakazali su kritični sustavi u divovskom zrakoplovu.
Što se događa gore?
Ugroženi su životi 440 putnika.
Kriza brzo prerasta iz lošeg... -Jedan sustav za drugim.
Do katastrofalnog. -Računalo kaže da nećemo uspjeti. -Kvragu!
Ovo je kao vježba u simulatoru iz pakla.
Obrada: Nidžesi i Trawis
Istrage Zrakoplovnih Nesreća: Sezona 13, Epizoda 10
Ovo je istinita priča.
Temelji se na službenim izvješćima i izjavama svjedoka.
QANTAS 32: TITANIC NA NEBU
Let "Qantas 32" stao je u Singapuru da bi napunio gorivo.
"Airbus A380" prošao je više od pola maratonskog leta od 22 sata.
Sve od Londona do Syndeyja u Australiji.
Nakon nešto manje od dva sata na tlu,
posada je gotovo spremna vratiti zrakoplov u zrak.
Malo je pilota školovano za let zrakoplovom "A380".
Bivši borbeni pilot Richard de Crespigny dio je te elitne skupine.
Spremni za polijetanje? -"A380" najnovija je generacija
inovacije, automatizacije i izvrsnosti.
To je najveći i najsloženiji zrakoplov na nebu.
Glavna je dužnost prvog časnika Matta Hicksa
da prati veliki broj elektroničkih mjerača i računalnih ekrana
kojima se upravlja ovim naprednim zrakoplovom.
Sve izgleda dobro, Richarde.
Svi smo već letjeli jedni s drugima.
Tako je lakše jer nema upoznavanja ili nesigurnosti.
Svi su se dosta dobro poznavali. -Mark Johnson drugi je časnik.
Mark? Brineš li se zbog nečega? -Ovdje je sve dobro.
Tri će pilota naizmjence upravljati zrakoplovom
tijekom preostalih sedam sati leta.
Divovski "A380" pravi je dvopalubni zrakoplov.
Prvi mlažnjak s dvije palube
koje se protežu cijelom duljinom zrakoplova.
Nadmašuje svaki drugi zrakoplov na nebu,
a ima mjesta za čak 525 putnika.
Nisam znala koliko je golem "A380".
Kabina, cijela unutrašnjost... Sve se činilo veće.
Imao je više redova i gornju palubu.
Na današnjem letu ocjenjivat će se izvedba kapetana De Crespignyja.
To je godišnji uvjet za svakoga pilota "Qantasa".
Kapetanovu izvedbu provjeravat će
veterani Harry Wubben i Dave Evans.
Na neke ljude utječu provjere. Postanu nervozni.
Nastojimo im olakšati koliko je god to moguće.
U redu. Dakle svi su zadovoljni?
Richarda se ocjenjuje pa je bio malo oprezniji pri rulanju.
Pitao je jesu li svi zadovoljni. Rekao sam da jesam.
Samo nemoj srušiti zrakoplov.
"Qantas 32", odobreno polijetanje. Pista 20, sredina.
"Qantas 32", odobreno polijetanje. -U redu, idemo.
Everyone is intimidated by a shark. Become a Card Shark AMERICASCARDROOM.COM
Potisak postavljen. 80 čvorova.
Što je veća razina automatizacije, ne znači da je lakše upravljati.
Samo je drukčije. -"A380" pokreću četiri golema motora "Rolls Royce".
Svaki može doseći 322 kN potiska.
Proizvode divne i pouzdane motore.
V1. Rotiraj.
U 9.57 h prema lokalnom vremenu
"Qantas 32" poletio je točno po rasporedu.
Putnici imaju jedinstven pogled na polijetanje.
Zahvaljujući kameri montiranoj na repu "A380".
Ugođaj u kabini bio je potpuno ležeran.
Ćaskali smo otkad smo sjeli.
250.000 senzora nadgledaju svaku funkciju u zrakoplovu.
Autopilot. -Uključen.
Ovo je daleko najviše automatiziran putnički mlažnjak na nebu.
Popis provjere pri penjanju. -Automatski potisak postavljen.
I ECAM radi.
ECAM ili elektronički sustav centraliziranoga praćenja zrakoplova
nadzire mnoštvo sustava zrakoplova
i upozorava posudu i na najmanju neispravnost.
10.01 je. Prošle su tek četiri minute otkad su piloti poletjeli.
Gubimo motor.
Bum! Bum!
Kao povratno paljenje u autu.
Čula se glasna eksplozija. Golema eksplozija.
Svi su samo pitali: "Što je to bilo?"
Moja prva reakcija bila je: "Moj Bože, možda je to to."
Prva pomisao kad se eksplozija dogodila bio je kvar motora.
Moguće teško oštećenje. -Izgubili smo broj dva.
I dalje smo na 2255 metara.
De Crespigny odmah preuzima kontrolu od autopilota.
35 godina letenja govori mu što da sljedeće napravi.
Gumbom za zadržavanje visine spustio sam nos
i zrakoplov se izravnao. -Matte, što kaže ECAM? -Provjeravam.
Kapetan govori Hicksu da dešifrira podatke s ECAM-a.
Treba procijeniti svaku poruku
i smisliti kako najbolje reagirati na svaku.
Morali smo malo-pomalo odrediti što nije u redu sa zrakoplovom.
Kapetan upotrebljava sve svoje pilotske vještine,
a Hicks treba brzo svladati ECAM računalo.
Suočava se s porukama o pogreškama
od naizgled nepovezanih sustava iz cijeloga zrakoplova.
Ne znate koliko vas još poruka čeka.
Znate da ih ima još kad se na dnu ekrana pojavi strelica.
Isprva smo bili vrlo zbunjeni jer nam nije bilo jasno zašto ih ima toliko.
Kapetan De Crespigny treba manevarskoga prostora.
Pan, pan, pan! "Qantas 32". Motor u kvaru.
Održavamo visinu od 2255 metara i trenutačni smjer.
"Qantas 32", primljeno. Javite nam kako možemo pomoći.
Obavio sam poziv upomoć "pan-pan".
Svima koji slušaju rekao sam da imamo problem.
Kontroli leta to znači da trebaju raščistiti zračni prostor
da nam ne smetaju pozivima i da nas puste da riješimo problem.
Ali upozorenja s ECAM-a i dalje dolaze.
Broj dva se pregrijava. -Oštećeni je motor opasno vruć.
Ovaj vrhunski zrakoplov mogao bi postati vatrena kugla.
Nismo mogli vidjeti sam motor jer je bio ispod krila.
Moj Bože! -Ali vidjeli smo mlaz goriva koji je izlazio iz njega.
Krila zrakoplova "A380" puna su jako zapaljivoga mlaznoga goriva.
Svi smo se pitali što će se sljedeće dogoditi.
Posada želi zaustaviti protok goriva da se oštećeni motor ne zapali.
Isključujem glavni prekidač broja dva? -Potvrđeno.
Ali prekasno je. Upozorenje javlja posadi da se motor zapalio.
Požar u letu među najopasnijim je i najnepredvidivijim problemima
s kojima se posada može suočiti.
I gotovo uvijek ima katastrofalne posljedice.
11. srpnja 1991. g.
Dim je počeo ulaziti u kabinu zrakoplova "DC8" nakon polijetanja
iz Jeddaha u Saudijskoj Arabiji.
Dok su piloti pokušavali sletjeti, plamen je progutao cijelu kabinu
i umrla je 261 osoba.
Na "Qantasu 32" jedina nada posade da ugase požar
jest da uključe aparate za hitno gašenje požara u motoru.
Požar u broju dva. Pritisnut ću gumb. -Potvrđeno.
Drže fige da ovo upali.
Upozorenje isključeno. Mislim da je požar ugašen. -Moramo to potvrditi.
Bila je to stresna situacija.
I teška situacija.
Da vam gori krilo cijelim putem za vrijeme leta,
nastojali biste sletjeti što brže,
a ne biste letjeli uokolo i rješavali druge probleme.
Marion Carroll sjedi iznad lijevoga krila.
Imala je potpuni pregled nesreće koja se događala.
Vidjela sam rupu u krilu koja je nastala zbog eksplozije.
Prema onom što sam vidjela, bila je to dosta velika rupa
od jednoga metra u duljini. Metal je virio van i bio je nazubljen.
6300 km daleko, nadzorno središte "Qantasa" u Sydneyju
prima podatke koji se prenose uživo iz zrakoplova.
Takvo što inženjer Alan Milne još nije vidio.
Dobivam čudne poruke s Leta 32.
Poruke iz zrakoplova bile su toliko raznolike...
Toliko sustava... Nismo mogli odrediti o čemu je riječ.
U međuvremenu, na otoku Batam u lndoneziji,
lokalni stanovnici našli su dokaze zrakoplovne katastrofe.
Dijelovi su potaknuli medijska nagađanja
o tome da se srušio zrakoplov "Qantasa".
U australskom Uredu za sigurnost u prometu
Kevin Chapman saznao je za uznemirujuća medijska izvješća.
Ako su istinita, suočit će se s najvećom istragom svoje karijere.
Australski Ured za sigurnost u prometu prati medije.
Bili smo svjesni da se nešto dogodilo.
Mediji su izvještavali o zrakoplovnoj nesreći blizu lndonezije. -Kvragu!
"Qantasov" "A380" srušio se u lndoneziji.
U tom smo trenutku bili dosta zabrinuti.
Eksplozivni kvar motora završio je kobnom tragedijom u prošlosti.
19. srpnja 1989. g.
"United Airlinesov" "DC-10" na putu u Chicago
izgubio je motor usred leta.
Krhotine su prerezale hidrauličke vodove
pa se zrakoplovom gotovo nije moglo upravljati.
Tijekom prinudnog slijetanja u Sioux u lowi
poginulo je 111 osoba od 296 putnika.
A u zrakoplovu "A380" prvi časnik Matt Hicks
počeo se probijati kroz rastuću lavinu računalnih upozorenja.
Posada mora ispravno reagirati na svaku pojedinačnu poruku
prije nego što prijeđe na sljedeću. -Raščistio sam karticu jedan i dva.
Što sad imaš za mene? Hidraulika.
Bilo je to kao posluživanje jela u restoranu.
Čim završite jednu narudžbu, dođe druga,
i još jedna i još jedna...
Tijekom školovanja dobijete dva ili tri uzastopna kvara.
U ovom smo slučaju imali 58. Mnogo više nego što sam ikad imao.
Prošlo je pet minuta otkad je eksplodirao motor broj dva.
"Qantas 32" nalazi se 70 km južno od Singapura,
a kreće se prema otvorenom oceanu.
Piloti žele natrag, ali polukružno skretanje može biti opasno
ako ne znaju koliko je točno oštećen njihov zrakoplov.
Popis kvarova i dalje raste, a pilotu je sve teže reagirati.
Jedna pogreška i mogla bi se dogoditi
najsmrtonosnija zrakoplovna nesreća koju je svijet vidio.
Inženjeri u nadzornom središtu
također nastoje razjasniti navale pogrešaka.
Čini se da "Qantas 32" zakazuje na svaki mogući način.
Nitko ne zna koliko će moći ostati u zraku. -Jedan sustav za drugim.
Isprva sam mislio da je problem u pokazateljima.
Da nam zrakoplov šalje lažne poruke o pogreškama.
Što se događa gore?
Oštećena pneumatika, hidraulika, elektrika,
lijevo krilo nema napajanje. Zakrilca, predkrilca...
Krilca su oštećena, ali rade.
Dave, obavijesti putnike u kakvoj smo situaciji.
Dame i gospodo, rješavamo probleme s motorom.
Bio je vrlo miran i ohrabrujući.
Ton njegova glasa bio je ohrabrujući.
Kapetan zna da mu ponestaje vremena. Kvarovi se gomilaju.
Zrakoplovom se uskoro možda neće moći upravljati.
Mora spustiti oštećeni zrakoplov na tlo.
To znači da se mora okrenuti i vratiti u Singapur.
Singapur, "Qantas 32",
trebamo skrenuti ulijevo natrag prema Singapuru.
"Qantas 32", Singapur, skrenite lijevo smjerom od 20 stupnjeva.
Jesmo li dovoljno stabilni za ovaj okret? -Uskoro ćemo saznati.
De Crespigny ide malo-pomalo
jer zna da bi mogao izgubiti kontrolu u svakom trenutku.
Treba vremena da se pripremi zrakoplov za slijetanje,
da ga se bolje razumije.
Ali kako je vrijeme prolazilo, situacija je postajala sve gora.
Nismo htjeli ostati u zraku ni minute više nego što smo morali.
Singapur je najveća zračna luka unutar 350 km.
Njegova golema pista najbolja je šansa za sigurno slijetanje.
Ta je pista dugačka četiri kilometra.
Inače bi nam trebalo 1800 m da sletimo
uz najveću dopuštenu težinu pri slijetanju. Mi smo imali 40 t više.
De Crespigny uspijeva okrenuti zrakoplov prema Singapuru.
Manevar je posadu uvjerio da imaju određenu kontrolu nad ovim divom.
Jedno je skrenuti lijevo, a sasvim drugo sletjeti osakaćenim "A380".
Piloti moraju znati više o oštećenju i mogućim posljedicama.
Mark, idi straga i pogledaj to krilo. -Idem.
Iz pilotske kabine nismo mogli vidjeti krila ni motore.
Pa nam je Mark trebao biti oči i uši u zrakoplovu.
Nakon nekoliko minuta, jedan od pilota izašao je
i gledao je kroz svaki prozor.
Pozvala sam ga i rekla mu da se iz mog reda rupa puno bolje vidi.
Drugog je časnika pogled prosvijetlio.
Johnson jasno vidi da je krilo probijeno odozdo.
Uzrok štete očit je.
Unutrašnji motor na lijevoj strani raznesen je u komadiće.
Je li loše? -Bit ćemo dobro, nemojte se brinuti.
Što mi imaš reći? -Broj dva je raznesen, napravio je rupu u krilu
i curi nam gorivo. -Dobro da znamo.
Od neprocjenjive je vrijednosti bilo da pilot
osobno odmjeri štetu na krilu, vrati se
i kaže nam kakva je situacija.
Pogotovo kad mu vjerujete. To je kao da ste i sami pogledali.
Vijest objašnjava zašto toliko sustava zakazuje.
Ključne komande leta prolaze kroz krilo.
Krhotine uništenoga motora vjerojatno su uništile mnoge od njih.
Kroz krilo prolaze mnoge hidrauličke komponente
pa je zato hidraulički sustav bio oštećen.
To je razjasnilo mnoge podatke.
Imali smo stotinu popisa provjere u zraku
pa je Mattu trebalo 55 minuta da stabilizira zrakoplov
kako se situacija ne bi pogoršala.
To se nije dogodilo u povijesti zrakoplovstva.
Znaju zašto zrakoplov zakazuje, ali to ne olakšava upravljanje.
Šteta električnog i hidrauličkog sustava mogla bi prouzročiti
iznenadno zatajenje dok posada pokušava sletjeti.
Piloti odluče kružiti u blizini zračne luke dok ne razrade plan.
Dave, prođi brojeve za slijetanje.
Kapetan za provjeru Dave Evans stupa na scenu.
S tri motora, punim teretom i svim drugim.
Softverom za slijetanje izračunat će koliko im je piste potrebno
da zaustave golemi zrakoplov.
Računalo kaže da nećemo uspjeti. Pista je prekratka.
U sustav sam unio devet kvarova, uvjete na tlu u Singapuru
i našu maksimalnu težinu i... Nisam uspio dobiti odgovor.
"A380" pretežak je zbog goriva.
Nisu potrošili gotovo ništa od 105 t koje su ulili za let do Sydneyja.
Možemo li izbaciti dio goriva? -Dobra ideja, ali ne možemo.
Crpke za prijenos goriva ne rade. -Kvragu!
Možete li mi reći što radi?
Zbog teškog tereta zapaljivoga goriva,
svaki pokušaj slijetanja bit će iznimno opasan.
Imali smo 40 t više od maksimalne dopuštene težine za slijetanje.
Što ste teži, trebat ćete dulju pistu jer ćete biti prebrzi.
Evans ponavlja izračun.
Računalo je uzelo u obzir najgori mogući scenarij.
Sad je uključio malo optimističnije brojeve.
Neki u industriji vjeruju da su računala nepogrešiva.
Oni koji se koriste računalima doma znaju da to nije istina.
U redu. Čini se da ćemo uspjeti.
I ostat će nam 139 metara piste.
139 metara viška na pisti od 4000 metara vrlo je malo,
ali bolje nego da nam je toliko nedostajalo.
Koja nam mora biti brzina prilaza pri slijetanju? -146 čvorova.
146 čvorova? To ne može biti točno. Presporo je.
Rekao je da tu brzinu unesemo u računalo koje upravlja letom.
Prije negoli sam je unio, učinilo mi se da to ne može biti točno.
Bilo je presporo. -Održavanje prave brzine pri slijetanju ključno je.
Ako je prespor, izgubit će uzgon i survati se prema tlu.
Ako je prebrz, mogli bi sletjeti s piste i sudariti se s nečim.
Dodaj 20 čvorova. Hoćemo li stati na vrijeme?
Bravo, Matt. Da, 166 čvorova bit će u redu.
Uprli smo mozgove svih pilota u kokpitu
i stvorili jedan golemi mozak
i tom smo inteligencijom rješavali probleme na letu
jer je ovo bila neočekivana situacija.
U nadzornom središtu "Qantasa"
Milne vidi da je "Qantas 32" započeo završno spuštanje.
Sad se može samo nadati da će posada uspjeti
sigurno obaviti opasno slijetanje. -Krenuli su. "QF 32" dolazi.
Upozorava osoblje u zračnoj luci na hitno slijetanje
najvećeg putničkog zrakoplova na svijetu.
Slijetanje koje bi moglo završiti katastrofom za 469 ljudi.
Poznajemo ove momke, posadu.
Brinuli smo se.
Singapur, prilaz, "Qantas 32", trebamo dugačku pistu.
Pošaljite vatrogasne službe, curi nam gorivo.
Primljeno, "Qantas 32", raščistili smo sve unutar 32 km.
Pet iskusnih pilota sad će iskoristit sve svoje znanje.
Zakrilca, tri. -Da bi sigurno spustili zrakoplov.
Idemo.
De Crespigny ne zna je li zrakoplov sposoban za precizno slijetanje.
1371 metar. -Želi to saznati dok još ima prostora za pogreške.
Želim provjeriti komande.
Ako je nepoznata aerodinamična sposobnost zrakoplova,
morate znati da je siguran za let prije nego što sletite.
To se zove provjera komandi.
U redu, da vidimo što može.
Oprezno zakreće zrakoplov nalijevo
da bi simulirao poravnanje s pistom.
Izgubili smo 65 posto kontrole upravljanja nagibom.
Znao sam da moramo provjeriti zrakoplov prije nego što sletimo.
U redu. -Dok naginje zrakoplov nadesno,
ima jedva dovoljno kontrole nad upravljanjem da obavi manevar.
Brzo uči granice svog oštećenog zrakoplova.
Ako preostale komande leta pojačano rade,
imamo jako malo manevarskog prostora pri slijetanju.
Kad smo obavljali provjeru, učinio mi se malo usporen.
Mislim da je i Richard tako mislio.
Posada zna da će imati jednu priliku da se poravnaju s pistom.
Ne smiju ništa namještati u zadnjem trenutku.
Posada otkriva moguću katastrofalnu zapreku.
Hidraulika stajnog trapa ne radi.
Automatski sustav za spuštanje stajnog trapa oštećen je.
Mogu ga ispustiti i nadati se da će pasti tako naglo
da se sam zaključa u položaj. -Spušteno. -Potvrđeno.
Ako se ne zaključa, neće moći sigurno sletjeti.
Trebali smo dovoljno kotača da drži zrakoplov
i dovoljno kočnica da nas zaustavi.
Gravitacija je povukla stajni trap u položaj za dvije minute.
Sve je zeleno. Stajni je trap dolje.
Buka zraka mijenja se kad izvadite kotače.
Umirujući je zvuk kad čujete da su izvučeni.
Uvijek su nam govorili da su polijetanja i slijetanja kritična.
Bili smo...
Bili smo svjesni da je ovo slijetanje bila opasnije.
Let "Qantas 32" sada je dvije minute od dodira s tlom.
Pazi na brzinu, Richarde. -Dobro, malo sporije.
De Crespigny smanjuje snagu da sleti najmanjom mogućom brzinom
i lakše se zaustavi.
Zračna brzina niska. -Kvragu, ne tako sporo!
"Airbus" je blizu zatajenja.
Zrakoplov će izgubiti uzgon i pasti kao kamen ako brzina još padne.
Ako idu prebrzo, ponestat će im piste.
To je neizvjesno balansiranje.
Eto ga. Brzina je stabilna.
Da smo ubrzali tri čvora, ostali bismo bez piste.
Da smo usporili jedan, javilo bi se upozorenje.
Kapetanova sposobnost da drži zrakoplov poravnan ograničena je.
Singapur, vjetar na površini? -170 stupnjeva na pet čvorova.
Ako promaše pistu, neće moći oštećenim zrakoplovom
napraviti krug i pokušati ponovno. -Svi spremni?
Na kraju smo se samo pitali jesmo li se svega sjetili.
Jesmo. Onda idemo.
Potvrdite dolazak vatrogasnih službi. -Potvrdno. -Stotinu.
Razmišljate o djeci i ženi.
To je ono što vam je u mislima, a onda morate krenuti u akciju.
Pedeset, četrdeset, trideset, dvadeset...
Nekoliko metara od tla upozorenje za zatajenje ponovno se javlja.
Zbog toga sam se pitao jesmo li dobro sve obavili.
Nije se tako činilo.
Mi putnici nismo bili svjesni svega što je pošlo po zlu.
Zrakoplov prelazi 80 metara piste svake sekunde.
Izgubili smo jedan mjenjač smjera. Pola spojlera na krilima nije radilo.
Krilca nisu smanjivala brzinu.
Ako brzo ne uspore, mogli bi promašiti pistu i udariti o teren
koji bi mogao probiti pune spremnike goriva.
Nismo usporavali. -Pritisni ih!
Matt je povikao. -Pritisni ih. Kočnice!
Kočnice! Pritisni ih!
Kočnice svom snagom, Rich! -Govorio sam da jače koči.
Rekao je... -Stopala su mi na podu! -Nastavi, Rich! Nagazi ih!
Napokon, nakon iscrpljujuća dva sata mučenja,
"Qantas 32" zaustavlja se na istoj pisti s koje je poletio,
i to 150 metara prije kraja.
Aleluja.
Predivno. -Dobro došli u Singapur, momci.
Ponosim se svima u tome zrakoplovu.
Tehničarima, pilotima, osobljem u kabini.
Ponosim se našim odlukama i što smo radili kao ujedinjeni tim.
Mislila sam... Kao i svi drugi putnici
da je kriza gotova i da smo sigurno sletjeli.
Činilo se da je to bio kraj problemima.
Gorivo curi pokraj užarenih kočnih diskova te opasnost i dalje postoji.
Dim je izlazio iz lijeve strane podvozja. A gorivo je curilo okolo.
Putnici su vidjeli da iz krila izlazi gorivo.
U kokpitu su se oglasila upozorenja.
Situacija je bila gotovo jednako loša kao u letu
nakon eksplozije motora.
Zrakoplov se jedva spasio u zraku,
a sad je u velikoj opasnosti da izgori na tlu.
Neprestano sam gledala na sat.
Bilo je zaista napeto unutra.
Nisam shvaćala zašto ne možemo izaći.
Ovdje kapetan.
Neka putnici ostanu u sjedalima dok vatrogasci ne budu gotovi.
Zašto im toliko treba?
U tom je napetom trenutku bilo važno postaviti pjenu
i što više smanjiti mogućnost nastanka požara.
Dok vatrogasci postavljaju pjenu za gašenje požara,
De Crespigny se suočava s teškom odlukom.
Treba li zadržati putnike u unutra ili evakuirati golemi zrakoplov?
Jedini odgovor koji mogu dati onima koji pitaju za evakuaciju...
Ako govorimo o vašem domu, jeste li sigurniji u njemu ili izvan njega?
Argument za iskrcavanje? Let "British Airtours 28" 1985. g.
"737" odustaje od polijetanja nakon pregrijavanja motora i požara.
Piloti koče i odlaze do staze za rulanje.
Evakuacija počinje za nekoliko sekunda.
Ali požar pojačan gorivom ispunjava kabinu dimom.
Vatrogasci brzo reagiraju, ali za mnoge je putnike prekasno.
Svladali su ih otrovni plinovi.
Od 137 ljudi u zrakoplovu preživjelo je samo 82.
De Crespigny zna da putnici mogu izaći u 90 s kroz 16 izlaza.
Ali to ima visoku cijenu.
5 do 10 posto putnika vjerojatno će pretrpjeti ozbiljne ozljede.
Kad evakuacija počne, ne možete je zaustaviti.
Odlučili smo ih zadržati unutra jer je zrak vani bio otrovan.
Zasada De Crespigny smatra da su putnici sigurniji u zrakoplovu
nego na pisti natopljenoj gorivom.
Isključujem glavni prekidač napajanja.
Posada započinje rutinsko isključenje motora.
"Qantas 32", isključite motor broj jedan.
Radiopoziv šefa vatrogasaca upozorava ih na još jedan problem.
Jesmo. Sve smo ih isključili.
Kvragu, ima pravo. Broj jedan i dalje radi. Isključi ga. -Ne.
Ne mogu. -Šteta na lijevom krilu prerezala je kontrole
koje su trebale ugasiti vanjski motor.
Nismo mogli ugasiti jedan motor.
A vani je zrak sve otrovniji.
To se nije trebalo dogoditi.
Ovo je bila kao vježba u simulatoru iz pakla.
Vatrogasci ne mogu obaviti svoj posao
dok jedan od najvećih zrakoplovnih motora
i dalje radi udaljen nekoliko metara.
Pitali su "Qantasova" inženjera Alana Milnea u Sydneyju za savjet.
Polijte ga vodom. -Uperili su jedan vodeni top ravno u motor.
Naravno, motori su osmišljeni da lete kroz obilne kišne oluje.
Koliko god se trudili, nisu ga uspjeli isključiti.
Trebalo im je sat vremena, ali napokon su postavili dovoljno pjene
da izbjegnu rizik od zapaljenja goriva.
Stavljaju stube jer su sigurnije od evakuacijskih tobogana.
Ovo više neće biti hitna evakuacija.
Dame i gospodo, hvala na suradnji.
Zrakoplov je siguran i možemo vas pustiti van.
Hvala Bogu. -Napokon je sigurno da putnici izađu iz zrakoplova.
Kad smo napokon izašli iz zrakoplova,
osjetila sam veliko olakšanje. Primijetila sam da mi se noge tresu.
Vjerojatno sam bila nervoznija nego što sam bila svjesna.
Svi su se putnici sigurno iskrcali.
Ali motor broj jedan i dalje se neće isključiti.
Da? -Nemamo sreće s vodenim topom. Što još možemo?
Pokušajte pjenom za požare.
Na kraju smo upotrijebili pjenu za gašenje požara.
Tako smo ga uspjeli isključiti.
Tri sata nakon dramatičnog slijetanja
pilotima javljaju da je sve u redu.
"Qantas 32", motor je napokon isključen.
Hvala, Singapur, vidimo se na pisti.
Dobro je. -Bravo. -Bravo, Mark.
Nekoliko minuta poslije posada prvi put vidi štetu.
Bio sam u šoku. Nikad nisam vidio takvo oštećenje.
Kasnije toga dana direktor "Qantasa" Alan Joyce
daje zapanjujuću izjavu. -Prizemljit ćemo "A380"
dok ne utvrdimo da su ispunjeni "Qantasovi" sigurnosni uvjeti.
Sam direktor pitao je:
"Možete li jamčiti da se ovo neće ponoviti na drugom zrakoplovu?"
Nismo mogli odgovoriti potvrdno.
Budućnost cijele "Qantasove" flote "A380" ovisi o tome
da se sazna što je pošlo po zlu u jednome motoru.
Jako mali broj tvrtki proizvodi velike motore,
velike turboventilatorske mlazne motore, a "Rolls Royce" je na vrhu.
Koja katastrofa. Nisam još vidio ovakvo što.
Simon Grummett inženjer je za materijale
u australskom Uredu za sigurnost u prometu (ATSB).
Kamo sam god pogledao, vidio sam krhotine.
I rupe. To je bilo važno. To je bila prva reakcija.
Znali smo da će to biti velika istraga. Pogotovo za ATSB.
Ozbiljnost štete povećava pritisak da se nađu odgovori.
Nesavladiv kvar motora prilično je rijedak
čak i za istražitelja zrakoplovnih nesreći.
Ovo je bio veliki posao.
Među krhotinama koje su pale na tlo nalazi se disk turbine motora.
Izrađen je od legure nikla i najrobusniji je dio zrakoplova.
Pošaljimo ga "Rolls Royceu" da vidimo što oni misle.
Dogodio se kvar diska turbine.
Sljedeći je korak bio da saznamo zašto je zatajio.
Disk težak 160 kg jedan je od najkritičnijih dijelova motora.
Njegove goleme lopatice mogu dosegnuti brzinu zvuka
dok prenose zrak na motor radi sagorijevanja.
U laboratoriju inženjeri "Rolls Roycea" uspoređuju disk
s proizvodnim evidencijama te primjećuju nešto čudno.
Disk je veći nego što bi trebao biti.
To znači da se vrtio nevjerojatnom brzinom.
Toliko brzo da se počeo rastezati te se proširio.
Širi se i širi dok ne dosegne graničnu čvrstoću materijala,
a tada se disk uglavnom razleti u dijelove.
To se dogodi tako nasilno
da se fragmenti rasprsnu golemom snagom.
To znači da ništa ne može zaustaviti te komade motora.
Rastrgalo je sve što mu se našlo na putu, vodove, hidrauliku, sve.
Istražitelji prate tragove ostataka kroz zrakoplov.
Dijelovi su razrezali kroz trup i lijevo krilo.
Nije ni čudo da je toliko toga zatajilo.
Prerezao je vodove za gorivo, hidrauliku i komande leta.
Oštećenje objašnjava zašto su primili toliko poruka o pogreškama
nakon eksplozije motora.
Ali ne objašnjava zašto se disk uopće vrtio tako brzo.
Istražitelji su rastavili motor
i traže nešto što bi moglo objasniti katastrofalan kvar diska turbina.
Disk je zatajio zbog prevelikog ubrzanja.
Proizvodnja ili dizajn samoga diska nisu imali nikakvu ulogu u tome.
U tom smo se trenutku vratili motoru.
Otkrili su nešto uznemirujuće.
Požar zbog ulja. -U motoru "Rolls Roycea"?
Unutrašnjost motora crna je od požara i prekrivena čađom i uljem.
Dokazi govore Grummettu da je požar nastao zbog ulja.
U motoru je moralo procuriti ulje.
Grummet dodatno pregledava motor i traži izvor curenja.
Kev. -Tada je glavni istražitelj došao
do mjesta gdje sam rastavljao motor pa sam ga pozvao i rekao...
Kev, mislim da sam ga našao.
Tada smo shvatili da je ovo zaista važan dio istrage.
Uska je cijev puknula i ispustila ulje u područje oko diska turbine.
Strgani dio zove se cijev za dovod ulja.
Ovo ja gotovo srušilo "A380". -Zaboga.
Istražitelji vjeruju da se ulje iz prelomljene cijevi
zapalilo i gorjelo na više od 1000 °C.
Požar u broju dva. -Požar je oštetio pogonsku osovinu
pa se disk turbine vrtio sve brže i brže
dok se nije raspao i probio sve na svome putu.
Posada nije mogla ništa učiniti da to spriječi.
Kad nastane požar unutar motora s plinskom turbinom,
gotovo ga je nemoguće ugasiti, osim ako se motor fizički ugasi.
Ovdje je unutrašnji požar zbog ulja tako brzo nastao i napredovao
da posada nije imala priliku isključiti taj motor prije kvara.
Istražitelji imaju glavnog osumnjičenika.
Što je izazvalo puknuće obične cijevi za dovod ulja
jednog od najcjenjenijih proizvođača motora
koje je gotovo uništilo zrakoplov vrijedan 400 milijuna dolara?
Istražitelji šalju ostatke cijevi proizvođaču "Rolls Royceu"
gdje su došli do uznemirujućeg otkrića.
Jedna je strana cijevi tanja od druge.
Zbog toga je puknula, poprskala motor uljem
i prouzročila gotovo katastrofalan požar.
Nije ni čudo da je puknula. Bila je debljine 0,35 mm.
To je nekoliko listova papira.
Istražitelji proučavaju izvješće proizvođača.
Saznali su zašto je jedan dio bio tako opasno tanak.
Zbog pogreške u proizvodnji.
Iznenadili smo se što se jedna tako zrela organizacija
poput proizvođača motora "Rolls Royce" našla u toj situaciji.
ATSB upozorava aviokompanije da su zrakoplovi "A380" ugroženi.
Samo 29 dana nakon nesreće objavljuju izvješće
da je neispravna cijev izazvala požar
koji je doveo do nesavladivoga kvara motora na "Qantasu 32".
Savjetuju aviokompanije da provjere svoje flote.
Tada je postavljeno pitanje: "Što ćete učiniti u vezi s time?"
Šef ATBS-a Martin Dolan uskoro dobiva odgovor od "Rolls Roycea".
Ako se otkrije problem na nekom od motora,
ti će motori biti povučeni iz upotrebe.
20 je zrakoplova "A380" s tim motorom "Rolls Roycea"
kojima se leti po svijetu.
Na 34 motora pronađene su dotične cijevi za dovod ulja.
Posljedica istrage bila je
povlačenje iz upotrebe svih motora
s cijevima za dovod ulja koje ne odgovaraju specifikacijama.
"Rolls Royce" uveo je promjene u sustav upravljanja kvalitetom.
Predstavili su softver
koji zapravo uklanja gorivo iz motora u sličnoj situaciji.
Istražitelji zaključuju da je Let 32 završio na sigurnom
jer je dobro uvježbana posada reagirala brzo i učinkovito,
makar ih je vrhunska tehnologija iznevjerila.
Matte, što kaže ECAM?
Ostao je miran, slijedio procedure. Prošli smo popise provjere.
Koja nam mora biti brzina prilaza pri slijetanju? -146 čvorova.
To ne može biti točno. Presporo je. -Dodaj 20 čvorova.
166 čvorova bit će u redu.
Zatajenje bi se dogodilo na 146. A onda i ovaj hrabri potez.
Želim provjeriti komande.
Kapetanova odluka da provjeri za što je zrakoplov sposoban
na sigurnoj visini dala je posadi vrijedne informacije
o tome kako će slijetati zrakoplovom. -Koja posada.
Moderan zrakoplov poput "A380" pun je automatizacije.
Ali kao svaka automatizacija, može zatajiti.
Zato je uvijek potreban ljudski element.
Možete vidjeti kako je cijeli tim radio zajedno
da bi pružio ishod u teškoj situaciji
i to je bio pravi ishod.
Nije riječ o meni kao pilotu zrakoplova "QF 32",
nego o zrakoplovstvu koje je posljednjih 110 godina
dijelilo znanje i iskustvo da bi letenje bilo sigurnije za putnike.
Mislim da je u svakom pogledu
priča o "Qantasu 32" jedan od svjetlijih trenutaka zrakoplovstva.
Obrada: Nidžesi i Trawis
Support us and become VIP member to remove all ads from www.OpenSubtitles.org